Komunumaro Horst-Herzhorn

La komunumaro Horst-Herzhorn aŭ germanlingve Amt Horst-Herzhorn estas komunumaro en Germanio, do libervola ligo de pluraj administre principe sendependaj komunumoj, kiuj tamen decidis komune plenumi iujn administrajn taskojn kaj servojn. Ĝi troviĝas en la distrikto Steinburg de la federacia lando Ŝlesvigo-Holstinio. Fine de decembro 2022 la komunumaro havis 15 998 loĝantojn. Ĝis la fino de decembro 2007 la komunumaro nomiĝis simple Horst kaj konsistis el nur 5 komunumoj - la 1-an de januaro 2008 ĝi akceptis kiel novajn membrojn la sep komunumojn de la antaŭa komunumaro Herzhorn kaj ŝanĝis sian nomon al la nuna formo.